Maicel Uibo (s. 27. joulukuuta 1992) on virolainen yleisurheilun moniottelija. Hän saavutti sisäratojen MM-kilpailuissa 2018 seitsenottelussa pronssia ennätystuloksellaan 6265 pistettä ja ulkoratojen MM-kilpailuissa 2019 kymmenottelussa hopeaa ennätystuloksellaan 8604 pistettä. Hänen aiempi kymmenotteluennätyksensä ulkoradoilla oli toukokuussa 2018 Götzisissä tehty 8514 pistettä. Hän on sijoittunut MM-kilpailuissa lisäksi kymmenenneksi 2015 ja 19:nneksi 2013. Olympialaisissa 2016 hän oli 24:s.